GAZ-3105

Το GAZ-3105 Volga είναι ένα αυτοκίνητο που κατασκευάστηκε από την Gorkovsky Avtomobilny Zavod (GAZ, Εργοστάσιο Οχημάτων στο Γκόρκι) από το 1992 έως το 1996.

 Ιστορία 
δεξιά|μικρογραφία|250x250εσ| GAZ-3105 Volga (1992-1996) πίσω
Στα τέλη της δεκαετίας του 1980 η GAZ άρχιζε να αναπτύσσει ένα πρωτότυπο αυτοκίνητο για μελλοντική αντικατάσταση τόσο της μεσαίας πολυτελής GAZ-3102 Volga, όσο και της μεγαλύτερης πολυτελούς λιμουζίνας GAZ-14 Chaika. Το ίδιο το GAZ-3102 είχε οραματιστεί ως ενδιάμεσο έργο που θα κάλυπτε το κενό που δημιουργήθηκε από την αποκλειστικότητα του GAZ-14 Chaika, η οποία ήταν ακόμα μεγαλύτερη και πιο πολυτελής από την παλιότερη GAZ-13 του 1959, αλλά η έλλειψη κινητήρων V8 σε μοντέλα μαζικής παραγωγής, έκανε αυτά τα σχέδια να μην υλοποιηθούν πλήρως. Το νέο αυτοκίνητο θα άφηνε τη ZiL για να χειριστεί την ανώτερη κατηγορία. Έτσι, όπως είπαμε, η GAZ ξεκίνησε να σχεδιάζει μια νέα γενιά αυτοκινήτων με κίνηση είτε στους μπροστά, πίσω, ή και σε όλους τους τροχούς, που θα ονομάζονταν GAZ-3103, GAZ-3104, και GAZ-3105 αντίστοιχα, ανάλογα με τα επίπεδα εξοπλισμού. Αυτά τα οχήματα βασίστηκαν εν μέρει στο Audi 100 τρίτης γενιάς, από το οποίο διατηρήθηκε η διατομή του αμαξώματος κατά μήκος της κολόνας Β, το σχηματικό διάγραμμα της διάταξης του κιβωτίου ταχυτήτων, μαζί με ορισμένα άλλα μηχανικά μέρη.https://bg.rbth.com/history/336240-gaz-kapitalisticheska-kola Αυτήν η νέα σειρά, αν και χρησιμοποιούσε αυτό το όνομα, δεν επρόκειτο ποτέ να αποτελέσει άμεσα μέρος της κύριας οικογένειας Volga, καθώς θα παραγόταν πιο πολύ ως διάδοχος της Chaika, και παράχθηκε στην ίδια γραμμή παραγωγής. Η παραγωγή αυτών των αυτοκινήτων ανεστάλη πολλές φορές λόγω οικονομικών δυσκολιών. Επίσης, δεν μοιραζόταν κανένα εξάρτημα (εκτός από μια από τις μηχανές) με τις προηγούμενες Volga, δηλαδή τα αυτοκίνητα που προέρχονταν από το GAZ-24, όπως το GAZ-3102, GAZ-31029, GAZ-3110, και GAZ-31105. Αυτό δεν ήταν τυχαίο. Έγινε από την GAZ για να ξεχωρίζει και να διαφοροποιεί τη νέα γκάμα επιβατικών αυτοκινήτων από την παλαιότερη τυπική οικογένεια Volga. Ως εκ τούτου, τα μοντέλα GAZ-3103 και 3104 χρησιμοποίησαν τον 4-κύλινδρο κινητήρα ZMZ-4062.10 2,3 λίτρων, που ελήφθη από το GAZ-3102, ενώ το GAZ-3105 χρησιμοποίησε μια τροποποιημένη έκδοση του κινητήρα GAZ-3307/3309 V8.

Καθώς δεν κατασκευάστηκαν νέα μοντέλα V8 Volga για την KGB, τη ρωσική αστυνομία και τις μυστικές υπηρεσίες μετά το 1992, λόγω του ξεπερασμένου και μερικές φορές χαμηλής ποιότητας σχεδιασμού των παλαιών αυτοκινήτων, αυτοί οι τομείς άρχισαν τώρα να αγοράζουν ξένα αυτοκίνητα και σταδιακά να αποσύρουν τα ρωσικά οχήματα. Το GAZ-3105, με τον ισχυρό κινητήρα V8 και τα σύγχρονα εξαρτήματα που προέρχονται από την Audi, προοριζόταν να πωληθεί σε μεγάλους αριθμούς στην KGB.

Τα οχήματα διέθεταν αναρτήσεις MacPherson, κινητήρα V8 με ψεκασμό καυσίμου και CV εμπρός και πίσω άξονες. Μετά από πολλές προσπάθειες, μόνο το πολυτελές GAZ-3105 μπήκε στην παραγωγή και οι άλλες δύο φτηνότερες εκδόσεις εγκαταλείφτηκαν. Η παραγωγή έτσι άρχισε το 1992, αλλά οι πωλήσεις ήταν αρκετά μικρές και έτσι η παραγωγή τελείωσε το 1996.

Αρχικά προοριζόταν να παραχθεί και μια δεύτερη γενιά του GAZ-3105 και ένα πρωτότυπο παρουσιάστηκε το 1996 στην Έκθεση αυτοκινήτου της Μόσχας, αλλά χωρίς επιτυχία. Έτσι, το 1997, αναπτύχθηκε ένας νέος αντικαταστάτης, το GAZ-3111. Διατηρώντας το μεγαλύτερο μέρος της αρχιτεκτονικής του πλαισίου από το προηγούμενο όχημα, παρόλα αυτά διέθετε εντελώς νέο αμάξωμα, επηρεασμένο από με ρετρό στυλ στοιχεία από το GAZ-21.

 Αναφορές 

 εξωτερικοί σύνδεσμοι 


 Призрак перестройки: история разработки и небытия ГАЗ-3105

Κατηγορία:Μοντέλα GAZ
Κατηγορία:Αυτοκίνητα πολυτελείας